Piata hra 11.12.2021

report z minulej hry

Účastníci zájazdu:

1. Axe
2. Garrus
3. Tanquol

pozn. autora: normálne písmo oficiálny report, *kurzíva sú osobné poznámky, ktoré sú určené pre hráčov (just for fun).*

Takže naháňačka. Transportér sa nám snaží uniknúť podsvetelnou rýchlosťou a stratiť z dohľadu niekde v slnečnej sústave. A vďaka svojmu parťákovi, ktorý obetoval svoj vlastný život, aby mu získal čas má veľmi slušný náskok.
My sa rútime za ním. Vzhľadom na vzdialenosti nie je možné použiť skokový pohon.

V podstate hneď ako sa vydáme smerom za transportérom zachytíme vysielanie z "blízkej" stanice v ktorom sa nám vyhrážajú žalobami a pokutami a zneužitím právomoci a blah blah blah...

Trošku problém je, že veliteľ sa zašíva na mieste strelca a "právnik" má čas deptať posádku namiesto toho, aby ho veliteľ proste uťal. *(absencia pozície, ktorá mohla countrovať právnika, postih 2 pre nasledujúci hod d20)*.

Kým sa posádka spamätáva, Tanquol z pozície lodného inžiniera presmerováva šťavu z nepotrebných systémov do motorov a zmenšuje vzdialenosť od cieľa.

Transportér asi s tracking beamom hádže na kolízny kurz s nami veľkú kus skaly, ktorú zneškodňuje Garrus naším verným gaussovým kanónom.

Pilot medzitým dupol na plyn.

Odniekiaľ sa vynorila stíhačka, ktorá po nás vystrelila magnetický grapling hook, ale Tanquol ho expertne vyrušil nabitím plášťa opačnou polaritou a ešte stihol spraviť aj decoy bójku, ktorá robila dlhý nos a inak sa vysmievala prenasledovateľom.

To ich tak veľmi nasralo, že odkryli svoju najsilnejšiu zbraň a to nejakého veľmi mocného mága, ktorý zoslal veľmi potentné útočné kúzlo, ktoré naprosto bezchybne odrazila naša VI z pozície dôstojníka pre veci magické *(roll 20 + 7 proti DC 25)*.

Transportér zo zúfalstva robí šialený prelet skrz monstrózne obrovskú orbitálnu stanicu. Má výhodu, že je menší ako my. Máme možnosť ísť bezpečne okolo, ale stratiť príliš veľa času, alebo veľmi riskatne za ním. Náš pilot riskuje a vyhráža sa, že to napere do akejsi ubikácie, ktorá trčala a bolo jasné, že to bude tesnotka, ak sa tam vôbec dokážeme zmestiť, ale našťastie to neurobí a zvádne to...

Naháňačka končí, keď Tanquol vytvorí vizualizáciu betónovej steny a pilot transportéra spanikári a spraví manéver, ktorý si vypýta ešte viac od už tak preťažených a ťažko skúšaných motorov, že tie ten nápor nevydržia. Rýchly scan nám odhalí, že na palube je iba jedna osoba. Ideme sa nalodiť.

Axe hraje na hrdinu a do voľného kozmu vstupuje bez prilby. Trošku to nedomyslel, lebo vo vákuu sa nedá rozprávať.

Transportér je veľmi zubožený a možno až niekoľko storočí zanedbávaný. Totálne bez údržby. Hasiaci systém je kaput, pretože loď už celkom značne horí. Garus nasadzuje masku pilotovi transportéru, ktorý je v bezvedomí a nasadzuje putá. Tanquol otvára všetky dvere a hasí požiar vákuom.

V nákladovom priestore sú tri veľké bedne. Prvá obsahuje zbraň prezývanú aj priateľ planét, druhá neznámu modrú látku v bytelných skúmavkách a tretia tlakové nádoby s plynom.

Požiar ako taký síce nie je hrozba, ale reaktor sa vymkol kontrole a pomaly sa pretavuje z reaktorovej miestnosti von, takže Garrus berie zajatca, Axe pomáha Tanquolovi s nákladom. Len čo sa dostaneme späť na Endless Redemption, dávame príkaz na urýchlené opustenie vraku a posílenie štítov v zadnej časti pred vznikajúcim mini slniečkom.

Posádka na Tanquolov popud necháva bójku, ktorá imituje vysielač lodi endles redemption, aby si konkrétni diváci mysleli aspoň na nejaký čas, kým získajú podrobné informácie, že to vybuchla loď prenasledovateľov (teda my).

Tu už nie je dôvod viac otálať, preto sa vraciame späť k vraku ťažkej stíhačky so zlatým náterom a Tanquolovi sa podarí získať nejaké náhradné súčistky na prípadné opravy.

Tanquol spoznáva zbraň na ničenie planét, ale je mu jasné, že toto si asi nebude môcť nechať. Modrá látka vyzerá dosť nebezpečne, ale bez labáku nie je šanca čokoľvek zistiť. Preto ju neskôr dáme do rúk armády. What could possibly go wrong. Tanquol je veľmi zvedavý, čo je v tých plynových nádobách. Bez labáku zostáva jediná možnosť. Nádobu pripevní na drona a vyletí s ním von tak, aby bola v dosahu senzorov lode. Do nich posádka zainvestovala a sú veľmi kvalitné aj keď nemajú veľmi dlhý dosah. Dron upustil trochu plynu a lodné sensory analyzovali. Jednalo sa o zmes bežných plynov, v podstate normálna terranská atmosféra, avšak s prídavkom biologických zbraní. Tie najhoršie známe choroby zo všetkých známych planét modifikované pre vyhladzovaciu vojnu.

Takže sa vydávame na cestu na základňu. Rozhodne nechceme tieto látky na povrchu planéty, voláme núdzový hovor veliteľovi, aby sa ráčil dostaviť na orbitu. Je mu jasné, že sa jedná o niečo veľké, prichádza celá tlupa dreadnaughtov.

S veliteľom na palubu prichádza aj elitné komando Black Ops spolu s velitelom letky Drednaughtov(jeden z najvyššich velitelov aliancie pre sektor Perseus-Algol. Po vysvetlení, čo je v bedniach si ich komando berie bez jediného slova. Ani sa neunúval utrúsiť poznámku že prísne tajné a blabla...

Toto vysoko presahuje akékoľvek kompetencie obyčajných rangerov. Ale oficiálne nám nikto nezakázal pokračovať vo vyšetrovaní. Napríklad toho "právnika". Zajatý pilot transportéru je menej ako pešiak, vôbec nemal ani potuchy čo vezie. Obyčajný low tier rádoby pašerák. Sotva vhodný na pašovanie ľahko návykových omamných látok. Zjavne sa spoliehali na riedku policajnú a kontrolnú sieť, nezáujem riešiť chamraď tohto typu a v prípade núdze skorumpovateľné rutinné prehliadky.

Náš veliaci dôstojník nám vyplatil odmenu za prekazenie tohto obchodu (7 tisíc kreditov a ešte bonus 500 za zatknutie živého pašeráka). O chvíľku obdržal hovor od istého R.F. (onen právnik zo stíhača) a než sme stihli reagovať, prezradil mu, že sme na základni a áno, dostaneme pokarhanie za nebezpečnú naháňačku v priestoroch vesmírnej stanice.

Od teraz to začal byť šialený závod s časom. Mali sme súradnice a čas prevzatia nákladu, ale R.F. už vedel, že ich misia je prezradená. Ale vysielače na vzdialenosti stoviek svetelných rokov nie sú na každom kroku.

Veliteľ nám zabezpečil niečo ako závodný shuttle, ktorý mal iba kostru základnej výbavy. Ale motory mal bohovské. Aj Holograficke maskovanie. Naložili sme tri prázdne truhly extrémne dobre odstienené, do ktorých sme nacpali stázové komory a jednu kufrikovú termonukleárnu kamarátku. Tá by mala slúžiť ako beacon pre sprievodného dreadnaughta *(menši výbuch sa da zistit aj pres širokospektralne rušenie signalu v cielovej oblasti)*

Ihneď po prílete je shuttle podrobený veľmi intenzívnemu a energetickému scanu. Ak by sme neboli stienený v truhle, aj by sme mohli dostať chorobu z ožiarenia. Kapitáňovi to naštastie nevadí. Tanquola po ukončení skenovania prebúdza algoritmus, ktorý si dopredu pripravil a potom zobúdza aj tú jašterku - Axe. *(po zobudení zo stáze si hádžeme na endurance DC25 na nevolnosť. s bonusom +1 nie je veľká šanca na úspech, takže najbližších 5 minút postih na hody).*

Dostali sme príkaz zastaviť na poslaných súradniciach, kde sa objavila stanica. Podľa mapy (*Aj podla senzorov*) tu mali byť iba dve kamenné planéty, ale vidíme tri.

Garrus vypúšta drona so "svetlicou" a časovačom, v prípade, že by to nedokázal odpáliť, alebo posunúť čas manuálne.

Tanquol sa schováva v skrini, kde si pripraví dierku, aby videl von. Axe sa schová pod podlahu ku kabeláži. Garrus, niečo cez dva metre vysoký turiánec má hrať pôvodného kapitána lode, ktorý bol útly lashunta. Túto časť sme trošku nedomysleli. Pre zásielku si prišli dvaja androidi, ktorí boli zjavne dobre informovaný, kto má byť pilotom. Ihneď mu prikladajú zbraň k hlave a na ruky nasadzujú putá a odvádzajú niekam do chodby preč. Mno, Tanquol opäť zachraňuje situáciu úspešným hackingom *(na dohode s DM, kombinácia spellov remote control+hack wetware)*. Android s označením mach 5 má úspešne vloženú myšlienku, že toto je tá správna osoba a druhú myšlienku, že treba o tom presvedčiť aj kamoša s označením mach 3, ktorého sa hacknúť nepodarilo. Mach má mimoriadne dobré presvedčovacie schopnosti, ale mach 2 je stále na pochybách. Aspoň už na Garrusa nemieri. Vydávajú sa späť do nákladného priestoru. Tým Tanquolovi získajú trochu času na hacknutie moderných elektronických pút. Garrus je našťastie dosť pohotový a zachytí putá, než spadnú na zem a upozornia androidov. Tí si pomaly začínajú uvedomovať, že shuttle je oveľa menší, ako by mal byť a následne sú pomerne prekvapení, keď im Garrus vpáli zásah lasergunom do hlavy. Iba sa otočia a na chrbát im skočí Axe. To dá trošku času Garrusovi, aby stihol vystreliť ešte raz a jeden je dole. Tanquol druhému pustí trochu šedého šumu do senzorov *(spell daze)* a Axe ho proste už iba dorazí.

Na to sa celý shuttle zatrasie a generuje hlas: to bola chyba. A celým priestorom sa šíri šoková vlna *(DC 30? endurance - omračujuci paprsek)*.

Posádka padá do bezvedomia a občas má iba záblesky:

Hlas: "čo s nimi?"

.... hlasy ....

obraz: niečo ako generál Grievous

HLAS: "Zabiť."

Posádka sa preberá vo svojom shuttli, ktorý sa strašlivo trasie. Sú spútaní elektronickými putami. Tanquol sa na ne iba škarede pozrie a oni sa sami odomknú a spadnú. Shuttle má roztrieskané všetky ovládacie pulty a energetické jadro. Bez neho sa nedajú nakopnúť motory.

*(tu sme sa dopustili pár logických chýb a jednej vyslovene proti pravidlám, ale vzhľadom na situáciu a RP sa to proste zahralo a že to bola chyba som zistil až pri spisovaní tejto správy: Axe cez piloting aktivoval brzdiace klapky, čo bez ovládacieho pultu je celkom problém, Tanquolov spell remote operation má v popise: zariadenie, ktoré nie je starship)*

Tanquolovi absencia ovládania až tak nevadí, dokáže si vytvoriť vlastné, virtuálne. Zistí, že raketoplán nekontrolovane padá do atmosféry planéty, blízko pri bode stretnutia. V bezvedomí neboli dlho a útočníci nemali veľa času na dôkladné zneškodnenie všetkého na lodi. Takže manévrovacie trysky ešte fungovali. T. sa pustí do vytvárania programu, ktorý by počítal najvhodnejšiu trajektóriu a podľa toho riadil trysky.

Axe medzitým aktivuje brzdné klapky, aby získal T trochu času.

Garrus mumle niečo v zmysle: "Chlapci, to dúfam zvládnete."

T sa po dokončení programu rozhliada po zvyšku lode, či by sa nedalo niečo použiť. Nájde veľkokapacitný kondenzátor, ktorý je dokonca nabitý. Výborne. Ten by išiel použiť aspoň na krátky impulz do motorov. Dáva dohromady plán čo a ako spraviť. Axe mu pomáha s fyzickým vykonaním plánu. Keďže kondík je nabitý, je extrémne nebezpečný pre manipuláciu. T je našťastie pripravený úplne na všetko a aplikuje Axemu na ruky syntetické rukavice v spreji *(+2 bonus; Axe prehadzuje DC iba vďaka bonusu :D )*.

Garrus sa snaží nezavadzať.

T robí rýchloscan okolia a vyberá vhodnú lokalitu na pristátie.

Miniprogram na pristávanie funguje skvele, ale zásoba tlaku v manévrovacích tryskách je už na nule. Svoju úlohu si splnili. Pristátie bude tvrdé, ale pravdepodobne prežijeme. Chcelo by to nejaký poistku. Okrem toho, čím viac sa podarí zo shuttlu zachrániť, tým lepšie šance na následné prežitie. Pristávame na púšti na všeobecne dosť suchej planéte. T skúša kúzlo na detekciu mágie. Možno sa podarí nájsť nejaký magický hot spot a natiahnuť z neho dosť energie na nejaké kúzlo, ktoré by mohlo pomôcť.

To, čo sa javilo ako tretia planéta, ktorá nebola na mapách je akési "klbko" mágie. T skúša tapnúť niečo z tohto zdroja. Je to živé. A je to ochotné pomôcť. Poskytlo to T dosť zdrojov aj znalostí na zoslanie jedného ľubovoľného kúzla *(technomancer only)*.

Tanquol si vybral terraform. V púšti sa v oblasti pristávania vytvorila bažinka práve tak hlboká a hustá, aby bola ideálna na pristátie ako do perinky. Popri pristávacej ryhe vyskakovali zo zeme nie len najrôznejšie ovocné stromy, ale aj slaninovníky a klobáskovníky, občas nejaký tlačenkovník a šunkovník. Tiež sa pridali aj palmy s liánami na pomocné brzdenie a jazierka s pitnou vodou.

Tak si tam posádka bačuje celkom v pohodlí niekoľko dní. Zrazu sa objaví otrhaná tlupa s primitívnimi zbraňami ( z doby kamennej). Jedná sa o rôznorodú zmes mnohých pohlaví a rás.

Megamozog vyzerá ako ich ak nie vodca, tak koordinátor. T mu pošle telepatickú správu: Kto ste a čo chcete?

MM odpovie rovnakým spôsobom; "Prilákali ste veľa pozornosti. My sme stroskotanci a potomkovia stroskotancov. Teraz zoberieme všetko čo má aspoň náznak hodnoty. Pridajte sa k nám, ak nechcete aby vás zobrali piráti."

T: Vidí občas záblesk aliančných výložiek na veľmi zubožených zbytkoch uniforiem; "Akí piráti? Akú hrozbu predstavujú?"

MM: "Zbrane majú archaické, ale s kyjakmi sa im nedokážeme postaviť. Objavia sa odnikiaľ a keď sme ich skúšali stopovať, stopy náhle miznú. Akoby mali nejaký spôsob teleportu. Lovia nás tu už dosť dlho. Hrozba je vysoká."

pokračovanie...

## poznamky DM

menšie opravy preklepov a doplnky informacii. Tanqol + 350xp.

Ale nejak si tam zapomnel poznamenat že ta sonda aj s kufrokovu atomovku bola staničnim tažnym paprskom zadržana a pritiahnuta spet k lodi. A po vašej paralizacii ešte než na miesto prišiel ten treti robot. ona buchla...ale vlastne nebuchla. neco ju s chutou vcuclo. a poznamenalo "Mnam. dobrotka."